**Phil Ivey** (s. 1. helmikuuta 1977, Riverside, Kalifornia) on yhdysvaltalainen pokeriammattilainen. Hän vietti nuoruutensa New Jerseyssä ja asuu nykyisin Las Vegasissa. Ivey edustaa Full Tilt Poker -pokerihuonetta, jonka omistajiin ja perustajiin hän kuuluu. Pokerimaailmassa Iveya kutsutaan usein maailman parhaaksi pelaajaksi. Barry Greenstein pitää häntä maailman parhaana turnauspelaajana.

Turnausmenestys
---------------

### World Series of Poker

Ivey on voittanut urallaan kymmenen World Series of Poker -ranneketta, joista kolme samana vuonna (vuonna 2002, kolmeen voittoon samana vuonna ovat kykeneet Iveyn lisäksi vain Phil Hellmuth Jr, Ted Forrest, Puggy Pearson ja Jeff Lisandro). 

WSOP:n pääturnauksessa Ivey on ollut 23. vuonna 2002, 10. vuonna 2003 ja 20. vuonna 2005. Lisäksi hän oli mukana yhdeksän pelaajan finaalissa marraskuussa 2009. Iveyn lopullinen sijoitus oli 7.

#### WSOP-rannekkeet

| Päivä | Turnaus | Voittosumma (USD) |
| --- | --- | --- |
| 5. toukokuuta 2000 | $2,500 Pot Limit Omaha | 195 000 |
| 3. toukokuuta 2002 | $2,500 7 Card Stud Hi/Lo | 118 440 |
| 10. toukokuuta 2002 | $2,000 S.H.O.E. | 107 540 |
| 23. huhtikuuta 2002 | $1,500 7 Card Stud | 132 000 |
| 26. kesäkuuta 2005 | $5,000 Pot Limit Omaha | 635 603 |
| 4. kesäkuuta 2009 | $2,500 No-Limit Deuce-to-Seven Lowball | 96 361 |
| 11. kesäkuuta 2009 | $ 2,500 Omaha/Seven Card Stud Hi/Lo | 220 538 |
| 19. kesäkuuta 2010 | $ 3,000 H.O.R.S.E. | 329 840 |
| 8. huhtikuuta 2013 | $ 2,200 Mixed Event | 51 840 |
| 25. kesäkuuta 2014 | $ 1,500 Eight Game Mix | 167 332 |

### World Poker Tour

Phil Ivey oli WPT:n finaalipöydässä kuusi kertaa ennen kuin seitsemännellä kerralla voitti WPT-turnauksen. Tämä tapahtui L.A. Poker Classicissa helmikuussa 2008. Ykköspalkinto oli 1 596 100 dollaria. The Fourth Annual Jack Binion World Poker Openissa tammikuussa 2003 hän oli toinen.

### European Poker Tour

Ivey debytoi EPT:llä syyskuussa 2006 Barcelonan turnauksessa. Hän aloitti finaalipöydän johtoasemassa ja oli lopulta toinen norjalaisen Bjørn-Erik Glennen jälkeen.

### Muut turnaukset

20. marraskuuta 2005 Ivey voitti miljoonan dollarin ykköspalkinnon Monte Carlo Millions -turnauksessa. Vain 24 tuntia myöhemmin hän voitti 600 000 dollaria "The FullTiltPoker.Net Invitational Live from Monte Carlo" -kilpailussa. Kutsukilpailun muut osallistujat olivat Mike Matusow, Phil Hellmuth, Gus Hansen, Chris Ferguson, Dave Ulliott ja John Juanda. 

Kesäkuussa 2011 Iveyn pokeriuran turnausansiot ylittivät 13,9 miljoonaa dollaria. Hän on tällä hetkellä The Hendon Mobin turnaustilastoissa kaikkien aikojen kolmantena.

Käteispelit
-----------

Ivey on osallistunut vakituisesti Las Vegasin Bellagio-hotellin suurimpiin käteispeleihin. Toukokuussa 2010 avattiin Arian kasinolle Las Vegasiin Phil Iveyn mukaan nimetty korkeiden panosten pokeripelihuone.

Helmikuussa 2006 Ivey pelasi limiitti texas hold'emia kaksinpelinä teksasilaista liikemies-miljardööri Andy Bealia vastaan. Kolmen päivän aikana Ivey voitti yli 16 miljoonaa dollaria. Ivey edusti pokerin pelaajien ryhmää nimeltä "The Corporation", joka yhdisti rahansa ja vuorollaan pelasi Bealia vastaan. Aiemmin samassa kuussa Beal oli voittanut ryhmältä 10 miljoonaa dollaria. 

High Stakes DB on tilastoinut internetin käteispelejä 1.1.2007 alkaen, Iveylle on kertynyt seuranta-aikana voittoa yli 19 miljoonaa dollaria.

Lähteet
-------

1. 1 2  Ivey Makes It Ten; Monster Stack In The Money At WSOP 2014  28.6.2014. HighstakesDB.  Arkistoitu 25.7.2014. Viitattu 28.6.2014. (englanniksi)
2. ↑   : Phil Ivey WSOP player profile World Series of Poker. Viitattu 28. kesäkuuta 2014.
3. ↑   (Arkistoitu – Internet Archive)
4. ↑  Phil Ivey Main Eventin finaalipöydän keulakuva, johdossa Darvin Moon (Arkistoitu – Internet Archive)
5. ↑  Maailmanmestaruus ratkesi (Arkistoitu – Internet Archive)
6. ↑   : Phil Ivey stats The Hendon Mob. Viitattu 3. kesäkuuta 2011.
7. ↑  All Time Money List The Hendon Mpb. Viitattu 3.6.2011.
8. ↑  Photos: The high-limit Ivey Room opens in honor of Phil Ivey at Aria  24.5.2010. Las Vegas Sun. Viitattu 3.6.2011.
9. ↑  Phil Ivey *highstakesdb.com*.  Arkistoitu 25.8.2011. Viitattu 3.6.2011.

Aiheesta muualla
----------------

* Viralliset kotisivut
* Phil Ivey The Hendon Mob Poker Databasessa (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |